επι ιερεος τας δεσποινας το νικασιππου του φιλιππου και επιμεληταν δαμυλλου του ζευξια δαμοκρατεος του κλιτορος ετους λ και β κατα τον σεβαστον τιμαι αι δοθεισαι νικασιππωι φιλιππου και τιμασιστραται ονασικρατεος ται γυναικι αυτου. επει νικασιππος φιλιππου ανηρ αγαθος ων και απο προγονων καλων και ενδοξων και πεποιηκοτων ται τε πολει των λυκουρασιων και τοις θεοις τα δικαια εν τε συνδικιαις και ιερατειαις και τεκνων κορειτηαις και εν ταις λοιπαις δαπαναις πασαις εκτενως και μεγαλοψυχως επεδεξατο δε και ταν ιερατειαν νικασιππος τας δεσποινας οντος ολυμπικου ενιαυτου μηδενος θελοντος προσελθειν των τε χρηματων μη πεσοντων τοις μυστηριοις απεδωκεν εκ του ιδιου βιου τωι φισκωι τον τε εχομενον ενιαυτον αφοριας καρπων γενομενας θελοντων των λυκουρασιων επεδεξατο ταν ιερατειαν μετα τιμασιστρατας τας γυναικος προ πλειονος αγησαμενος ταν χαριν των λυκουρασιων τας του βιου δαπανας εν τε τοις λοιποις αναστρεφεται προς τε θεους και παντας ανθρωπους οσιως και δικαιως εφ οις και πασι εδοξε ται πολει των λυκουρασιων αυτου τε και τιμασιστρατας τας γυναικος αυτου εικονας εν τωι ιερωι γραπτας αναθειναι επιγραφαν εχουσας α πολις α των λυκουρασιων νικασιππον φιλιππου και τιμασιστραταν ονασικρατεος αρετας ενεκεν παρακαλειν δε αυτους και εις τα μετα τουτα μενοντας επι τας αυτας υποστασιος αει τινος αγαθου παραιτιους γεινεσθαι τοις τε θεοις και ται πολει των λυκουρασιων γεινωσκοντας οτι και α πολις ευχαριστος ουσα ουδεποτε μη λειφθη εν χαριτος αποδοσει ανενενκατωσαν δε οι επιμεληται το ψαφισμα το γραφεν εις το γραμματοφυλακιον το εν μεγαλαι πολει αναγραψατωσαν δε και εσταλαν λιθιναν και αναθετωσαν εις το ιερον τας δεσποινας οπως ηι πασιν ανθρωποις γνωστα α τε των αγαθων αν δρων ευεργεσια α τε τας πολιος εις τους αξιους ευχαριστια.
Arkadia — Lykosoura — 42 AD — cf. Addenda p.146
 42 AD 